b"\n_START_ARTICLE_\nConceyu\n_START_PARAGRAPH_\nEls conceyos (asturi\xc3\xa0) o concejos (castell\xc3\xa0) s\xc3\xb3n els municipis de la comunitat aut\xc3\xb2noma del Principat d'Ast\xc3\xbaries. En la constituci\xc3\xb3 del Principat d'Ast\xc3\xbaries com a comunitat aut\xc3\xb2noma, el seu territori va quedar integrat pels termes municipals dels 78 concejos d'Ast\xc3\xbaries. El terme conceyu procedeix de la paraula llatina concil\xc4\xadum, que significa reuni\xc3\xb3. El conceyu era l'assemblea de ve\xc3\xafns, que en l'edat mitjana, participava en el govern i administraci\xc3\xb3 de ciutats, viles i parr\xc3\xb2quies, en la pen\xc3\xadnsula Ib\xc3\xa8rica.\n_START_SECTION_\nDivisions\n_START_PARAGRAPH_\nLa parr\xc3\xb2quia ha estat la divisi\xc3\xb3 geogr\xc3\xa0fica tradicional del territori del Principat d'Ast\xc3\xbaries, com en el cas de Gal\xc3\xadcia. Modernament parr\xc3\xb2quia \xc3\xa9s la denominaci\xc3\xb3 que reben les entitats col\xc2\xb7lectives de poblaci\xc3\xb3 en aquestes dues comunitats aut\xc3\xb2nomes. D'aquesta manera, la parr\xc3\xb2quia \xc3\xa9s una divisi\xc3\xb3 demogr\xc3\xa0fica dels conceyos asturians. Les superf\xc3\xadcies assignades a les parr\xc3\xb2quies manquen de car\xc3\xa0cter oficial, al no haver estat realitzades per cap organisme competent.\n_START_SECTION_\nAgrupacions\n_START_PARAGRAPH_\nEls 78 concejos asturians estan agrupats en la Federaci\xc3\xb3 Asturiana de Conceyos, una entitat amb plena i p\xc3\xbablica personalitat jur\xc3\xaddica i sense \xc3\xa0nim de lucre._NEWLINE_Aix\xc3\xad mateix alguns d'ells formen mancomunitats per a la prestaci\xc3\xb3 de serveis conjunts a tots els concejos que les formen.\n_START_SECTION_\nGeografia f\xc3\xadsica\n_START_PARAGRAPH_\nEls conceyos asturians tenen, de mitjana, una certa dimensi\xc3\xb3 territorial i poblacional, en comparaci\xc3\xb3 de la resta dels municipis d'Espanya. No obstant aix\xc3\xb2 existeix una gran varietat entre ells mateixos, a causa dels seus diversos or\xc3\xadgens i la seva evoluci\xc3\xb3 hist\xc3\xb2rica.\n_START_SECTION_\nSuperf\xc3\xadcie\n_START_PARAGRAPH_\nQuant a la superf\xc3\xadcie, el conceyu mig asturi\xc3\xa0 t\xc3\xa9 una superf\xc3\xadcie de 136 km\xc2\xb2. Aquest valor duplica amb escreix la mitjana espanyola, 62 km\xc2\xb2, i \xc3\xa9s el segon valor m\xc3\xa9s elevat d'Espanya, nom\xc3\xa9s per darrere de la Regi\xc3\xb3 de M\xc3\xbarcia (251 km\xc2\xb2)._NEWLINE_La distribuci\xc3\xb3 no \xc3\xa9s uniforme, ja que hi ha 43 municipis que no aconsegueixen els 100 km\xc2\xb2, sent els m\xc3\xa9s petits Muros de Nal\xc3\xb3n i Nore\xc3\xb1a, que no aconsegueixen els 10 km\xc2\xb2. Per contra, el conceyu de Cangas del Narcea, t\xc3\xa9 una superf\xc3\xadcie de 823 km\xc2\xb2 que rl converteixen en el vint\xc3\xa8 primer dels municipis espanyols per superf\xc3\xadcie._NEWLINE_Aquesta considerable grand\xc3\xa0ria fa el nombre de municipis sigui inferior en comparaci\xc3\xb3 d'altres prov\xc3\xadncies. Aix\xc3\xad, la prov\xc3\xadncia de Barcelona amb una superf\xc3\xadcie menor a la d'Ast\xc3\xbaries t\xc3\xa9 311 municipis. I Salamanca, amb una superf\xc3\xadcie una mica superior a la d'Ast\xc3\xbaries gaireb\xc3\xa9 quintuplica el nombre de municipis, amb 362."